7. ΑΝΑΓΚ. ΝΟΜΟΣ της 10/13 Ιουν. 1935 Περί τροποποιήσεως και συμπληρώσεως των κωδικοποιημένων ν. 4819 και 5288 π. ρυθμίσεως της αγοράς εργασίας. Άρθρον 1 Τα υπό του κωδικοποιημένου ν. 5288 π. ρυθμίσεως της αγοράς της εργασίας προβλεπόμενα γραφεία ευρέσεως εργασίας συνιστώνται του λοιπού δι’ αποφάσεων του υπουργού της Εθνικής Οικονομίας, παρ’ εκάστω επιθεωρητή ή επόπτη εργασίας. Τα γραφεία ταύτα, τριάκοντα κατ’ ανώτατον όριον καθ’ όλην της Επικράτειαν, αποτελούσι δημοσίας υπηρεσίας υπαγομένας εις την αρμοδιότητα του υπουργείου Εθνικής Οικονομίας (Διεύθυνσις επιθεωρήσεως εργασίας- Τμήμα ανεργίας). Η παράγραφος 3 του άρθρου 2 του νόμου 5288 καταργείται. 2.Τα της οργανώσεως εν γένει των γραφείων τούτων (έδρα, περιφέρεια δράσεως, καθήκοντα αι αρμοδιότητες των εκτελούντων την υπηρεσίαν αυτών υπαλλήλων, τα της μεταξύ των διαφόρων γραφείων συνεργασίας κλπ.) κα15.Γ .α.7 Γραφεία Εύρεσης Εργασίας Σύμβουλοι Εργασίας θορίζονται δι’ αποφάσεων του υπουργού (της Εθνικής Οικονομίας). Άρθρον2 (Προέβλεπε προσθήκην θέσεων εποπτών και εποπτριών κλπ. εις το Σώμα Επιθεωρήσεως Εργασίας, ως και τα της προαγωγής κλπ. των εποπτών κλπ. Τα θέματα ταύτα ήδη ρυθμίζονται υπό του Α.Ν. 560/1945, 15.Αβ.8). Άρθρον 3 1.Το υπό του ν. 5288 προβλεπόμενον διοικητικόν συμβούλιον παρ’ εκάστω γραφείω ευρέσεως εργασίας μετονομάζεται εις γνωμοδοτικόν συμβούλιον. Τα της αρμοδιότητος, συνθέσεως και λειτουργίας εν γένει των γνωμοδοτικών τούτων συμβουλίων ορίζονται δια διαταγμάτων, προκαλουμένων υπό του υπουργού της Εθνικής Οικονομίας. Η αποζημίωσις των μελών των συμβουλίων τούτων ορίζεται δι’ αποφάσεως των υπουργών Εθνικής Οικονομίας και Οικονομικών. 2.Όπου υπό του ν. 5288 απαιτείται «γνωμοδότησις του συμβουλίου εργασίας» αντικαθίσταται αύτη δια «γνωμοδοτήσεως του συμβουλίου επιθεωρήσεως εργασίας», εις ο μετέχουν μετά ψήφου προκειμένου περί ζητημάτων της αρμοδιότητός των και οι τμηματάρχαι εργασίας και ανεργίας. Δια Διατάγματος δύναται να συστηθή παρά τω υπουργείω Εθνικής Οικονομίας κεντρικόν γνωμοδοτικόν συμβούλιον κατανομής εργασίας, άνευ επιβαρύνσεως του προϋπολογισμού, ή ν’ ανατεθή η αρμοδιότης αύτη εις το συμβούλιον επιθεωρήσεως εργασίας. Δι’ ομοίου διατάγματος δύναται ν’ ανατεθή εις το συμβούλιον επιθεωρήσεως εργασίας και η γνωμοδότησις επί ετέρων θεμάτων αναγομένων εις την αντιμετώπισιν της ανεργίας εν γένει. Βλ. και το Β.Δ. της 14/19 Νοεμ. 1935 π. γνωμοδοτικών συμβουλίων γραφείων ευρέσεως εργασίας (κατωτ. αρ. 8). Άρθρον 4 Δια Διαταγμάτων δύναται να συμπληρώνται ή τροποποιώνται αι διατάξεις του ν. 5288 αι αφορώσαι τα της κατανομής των δια την λειτουργίαν των γραφείων απαιτουμένων δαπανώς τα της αρμοδιότητος αυτών, την διαδικασίαν της μεσολαβήσεως των γραφείων προς τοποθέτησιν μισθωτών, τας αρχάς αίτινες δέον να διέπωσι την μεσολάβησιν ταύτην, την μετακίνησιν των τυχόν ανέργων κλπ., και να ορίζεται πάσα λεπτομέρεια αναγκαία προς εκπλήρωσιν του υπό του ν. 5288 και του παρόντος επιδιωκομένου σκοπού. Άρθρον 5 Τα της προσλήψεως αλλοδαπού υπαλλήλου, εργάτου ή υπηρέτου εις εργασίαν, επιχείρησιν ή εκμετάλλευσιν λειτουργούσαν εν τη χώρα (απαιτούμεναι προϋποθέσεις δια την χορήγησιν αδείας εργασίας, διαδικασία, σύστασις γνωμοδοτικών επιτροπών και καταβολή παραβόλου προς αμοιβήν αυτών, υποχρεώσεις εργοδοτών, καθήκοντα αλλοδαπών κλπ.) θέλουσι ρυθμισθή δια του υπό του άρθρου 16 του ν. 5288 προβλεπομένου διατάγματος, μετά την έκδοσιν του οποίου παύουν ισχύουσαι αι διατάξεις νόμων αι αφορώσαι τα της αδείας προσλήψεως αλλοδαπού υπαλλήλου, εργάτου ή υπηρέτου. Μέχρι της εκδόσεως του διατάγματος τούτου απαγορεύεται η χορήγησις αδείας εργασίας εις αλλοδαπούς άνευ προηγουμένης συμφώνου γνώμης του υπουργείου Εθνικής Οικονομίας (Διευθύνσεως επιθεωρήσεως εργασίας-Τμήματος ανεργίας). Άρθρον 6 Η ισχύος του παρόντος άρχεται από της δημοσιεύσεως εις την Εφημερίδα της Κυβερνήσεως. 